Document ID: 32006D0246

32006D0246
L 089/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 март 2006 година
за изменение на Решение 97/245/ЕО, Евратом за определяне на условията за предаване на информация от държавите-членки до Комисията, съгласно системата за собствените ресурси на Общностите
(нотифицирано под номер С(2006) 845)
(2006/246/ЕО, Евратом)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за създаване на Европейската общност за атомна енергия,
като взе предвид Решение 2000/597/ЕО, Евратом на Съвета от 29 септември 2000 г. относно системата на собствените ресурси на Европейските общности (1),
като взе предвид Регламент (ЕО, Евратом) № 1150/2000 на Съвета от 22 май 2000 г. за изпълнение на Решение 2000/597/ЕО, Евратом на Съвета относно системата на собствените ресурси на Общностите (2), и по-специално от член 6, параграф 4, втората алинея от него,
след като се консултира с Консултативния комитет по собствените ресурси,
като има предвид, че:
(1)
Беше прието Решение 97/245/ЕО, Евратом на Комисията (3), за да отрази промените с Регламент (ЕО, Евратом) № 1355/96 (4) в Регламент (ЕИО, Евратом) № 1552/89 на Съвета от 29 май 1989 г. за изпълнение на Решение 88/376/ЕИО, Евратом относно системата на собствените ресурси на Общностите (5), като по такъв начин Евратом определи процедурата за пренос на определена информация от държавите-членки към Комисията в рамките на системата на собствените ресурси на Общностите.
(2)
Тъй като Регламент (ЕИО, Евратом) № 1552/89 беше обединен с Регламент (ЕО, Евратом) № 1150/2000, позоваванията на Регламент (ЕИО, Евратом) № 1552/89 с оглед на някои приложения към Решение 97/245/ЕО трябва да бъдат изменени за яснота.
(3)
Срокът на Договора за създаване на Европейската общност за въглища и стомана (ЕОВС) изтече на 23 юли 2002 г. Следователно вече няма мита, които да бъдат вписвани в сметките като собствени ресурси съгласно този договор.
(4)
Необходимо е да се отчетат промените в резултат на Решение 2000/597/ЕО, Евратом, което замени Решение 94/728/ЕО, Евратом на Съвета (6), по-специално по отношение на коригирането на процента на приспадане за покриване на разходите при събиране на „традиционни“ собствени ресурси. Решение 2000/597/ЕО, Евратом постановява нов процент на приспадане в размер на 25 %, с изключение на сумите, които следва да бъдат предоставени преди 28 февруари 2001 г. и за които държавите-членки ще продължат да приспадат 10 %.
(5)
Следва да се отчетат новите задължения за докладване, включени в Регламент (ЕО, Евратом) № 1150/2000 съгласно Регламент (ЕО, Евратом) № 2028/2004. Там се посочва, че заедно с окончателните тримесечни отчети за дадена година държавите-членки са длъжни да представят разчети за общия размер на ресурсите, на които имат право, в отделна сметка в края на всяка година, за която възстановяването е малко вероятно. Освен това държавите-членки са длъжни да посочат сумите, които са обявени или се смятат за несъбираеми в приложение към тримесечния отчет за отделната сметка.
(6)
Следва да се предприемат мерки за капитализиране на опита, придобит от държавите-членки в преноса на счетоводните отчети, посочени в член 6, параграф 3, букви а) и б) от Регламент (ЕО, Евратом) № 1150/2000 и за подобрено представяне на използваните за целта формуляри.
(7)
Поради това Решение 97/245/ЕО, Евратом следва съответно да се измени.
(8)
Следва да се предвиди подходящ срок за прилагане на процедурите за отчетност с изменените отчети,
ПРИЕ НАСТОЯЩОТО РЕШЕНИЕ:
Член 1
Решение 97/245/ЕО, Евратом се изменя, както следва:
а)
приложения I, II и III се заменят с текста на приложение I към настоящото решение;
б)
приложение IIIа в приложение II към настоящото решение се добавя след приложение III.
Член 2
Първите отчети в съответствие с образците, посочени в приложения I и II, са месечните отчети за м. юни 2006 г., а тримесечните отчети са за второто тримесечие на 2006 г.
Член 3
Адресати на настоящото решение са държавите-членки.
Съставено в Брюксел на 21 март 2006 година.

Labels: 12
15